राहुल गांधी का कांग्रेस प्रेसिडेंट बनना, इस साल की सबसे बड़ी राजनैतिक घटना है, जिसे काफी लंबे समय तक याद रखा जाएगा। करीब 19 सालों तक कांग्रेस की कमान संभालने वाली सोनिया गांधी ने पार्टी की बागडोर अपने बेटे राहुल गांधी को सौंप दी। राहुल गांधी 16 दिसंबर 2017 को औपचारिक रुप से पार्टी की कमान संभाली। इसी के साथ सोनिया गांधी ने भी अपने रिटायरमेंट का ऐलान कर दिया। सोनिया गांधी 1998 से कांग्रेस प्रेसिडेंट थी और करीब 19 सालों तक इस पद पर रही। राहुल गांधी को ऐसे वक्त में कांग्रेस की कमान सौंपी गई है, जब पार्टी अपने सबसे खराब दौर में है और सिर्फ 4 राज्यों में उसकी सरकार है। ऐसे में राहुल के पास कांग्रेस को फिर से खड़ा करने की जिम्मेदारी है। हालांकि, जब सोनिया गांधी अध्यक्ष बनीं थीं, तब भी पार्टी के हालात कुछ इसी तरह थे, लेकिन सोनिया ने 2004 में पार्टी की वापसी कराई। इसके बाद पार्टी 10 सालों तक सत्ता में रही। हालांकि, सोनिया गांधी के पार्टी नेताओं के साथ-साथ दूसरी पार्टी के नेताओं से भी अच्छी ट्यूनिंग थी। इस मामले में राहुल अपनी मां से पीछे हैं। इसके दो कारण हैं, पहला तो ये राहुल युवा हैं, ऐसे में पार्टी के वरिष्ठ नेताओं में उनको लेकर नाराजगी है। दूसरा कारण ये कि राहुल अभी उतने मैच्योर नहीं है कि वरिष्ठ नेता राहुल के साथ तालमेल बैठा सकें। ऐसे में राहुल को अभी पार्टी नेताओं का भरोसा जीतने के लिए काफी समय लगेगा। 132 साल पुरानी कांग्रेस पार्टी के राहुल 87वें प्रेसिडेंट हैं और नेहरू-गांधी परिवार से इस पद को संभालने वाले 6वें शख्स हैं। राजनीति में जब-जब 2017 की बात होगी, इन तीनों घटनाओं को जरूर याद किया जाएगा।